WAVE ปรับโครงสร้างธุรกิจการศึกษาหวังขยายงานไปตปท.
WAVE ปรับโครงสร้างธุรกิจการศึกษาหวังขยายงานไปตปท. 
8 ธ.ค. 2559

บริษัท เวฟ เอ็นเตอร์เทนเมนท์ จำกัด (มหาชน) หรือ WAVE ระบุว่า ที่ประชุมคณะกรรมการบริษัทเมื่อวานนี้ (7 ธ.ค.) อนุมัติแผนการปรับโครงสร้างธุรกิจการศึกษาของบริษัท เพื่อให้บทบาทหน้าที่ของแต่ละกลุ่มธุรกิจมีความชัดเจน เหมาะสม และคล่องตัวต่อการขยายธุรกิจการศึกษาไปยังตลาดต่างประเทศ โดยเฉพาะประเทศในกลุ่ม CLMV ทั้งกัมพูชา ลาว เมียนมา และเวียดนาม
สำหรับการปรับโครงสร้างธุรกิจการศึกษาครั้งนี้ จะขายหุ้นทั้งหมดที่บริษัทถืออยู่ในบริษัท เอ็ฟฟิเชียนท์ อิงลิช เซอร์วิสเซส จำกัด (WSE) จำนวน 100% ให้แก่บริษัท ซีวีดี ออแกไนเซอร์ จำกัด (จะทำการเปลี่ยนชื่อเป็นบริษัท เวฟ เอ็ดดูเคชั่น กรุ๊ป จำกัด ในลำดับต่อไป) ซึ่งเป็นผู้ซื้อ และเป็นบริษัทย่อยที่ถือหุ้นอยู่ทั้ง 100%
โดยการปรับโครงสร้างธุรกิจการศึกษาจะแล้วเสร็จภายในปีนี้ ซึ่งการบริหารจัดการใน WSE ยังคงเดิมไม่เปลี่ยนแปลง และบริษัทจะยังคงเป็นผู้ถือหุ้นรายใหญ่ในบริษัทผู้ซื้อต่อไป